วัดศรีเมือง (จังหวัดสุโขทัย)

วัดศรีเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไกรกลาง อำเภอกงไกรลาศ จังหวัดสุโขทัย วัดศรีเมือง หรือนิยมเรียกตามหมู่บ้านว่า วัดบ้านแป้ง เป็นวัดที่สร้างโดยชาวบ้านแป้ง ทั้งชาวบ้านเดิม และที่มาจากสิงห์บุรี โดยสร้างในพื้นที่ที่สันนิษฐานว่าเป็นวัดเก่าดั้งเดิม ที่ของวัดนี้เป็นสวนลานกว้างโดยพบหลักฐานเป็นพระพุทธรูปเก่า เจดีย์ และเครื่องสังคโลก เดิมสร้างศาลากุฏิสงฆ์ไว้ 1 หลังด้วยไม้ไผ่มุงแฝก พอที่จะทำบุญตักบาตร วัดศรีเมืองตั้งวัดเมื่อ พ.ศ. 2451 ได้รับพระราชทานวิสุงคามสีมา เมื่อ พ.ศ. 2499 เสร็จสมบูรณ์เมื่อ พ.ศ. 2500 ในช่วงนี้หลวงพ่อเกตุได้ยกที่ดินสวนลานกว้างข้างวัดสมทบ สร้างเป็นโรงเรียนกงไกรลาศวิทยา (ร่วมกับที่ดินเปล่าของรัฐ) ประกาศตั้งโรงเรียน พ.ศ. 2514 ทำให้พื้นที่วัดลดลงเหลือเท่าปัจจุบัน ได้รับพระราชทานวิสุงคามสีมาครั้งหลังเมื่อวันที่ 11 พฤศจิกายน พ.ศ. 2562 วัดมีมณฑปหลวงพ่อเกตุที่ประดิษฐานรูปปั้นหลวงพ่อไว้สักการะบูชา รายนามเจ้าอาวาส พระแก้ว เตชธมฺโม (บู่อินทร์) สันนิษฐานว่า พ.ศ. 2443 – 2449 พระผูก ธมฺมสโร สันนิษฐานว่า พ.ศ. 2449 – 2472 พระทองอินทร์ (สมบูรณ์) สันนิษฐานว่า พ.ศ. 2472 – 2482 พระครูเนกขัมมวิสุทธิ์ พ.ศ. 2482 – 2530 อ้างอิง